Na temelju članka 66. i članka 68. stavka 2. Zakona o gospodarenju otpadom („Narodne novine“ br. 84/21) i članka \_\_. Statuta Općine Jelsa ("Službeni glasnik” Općine Jelsa br. \_\_\_\_\_\_\_) ,Općinsko vijeće Općine Jelsa na \_\_ sjednici održanoj \_\_2022. godine donosi

**ODLUKU**

**o načinu pružanja javne usluge sakupljanja komunalnog otpada na području Općine Jelsa**

**(u daljnjem tekstu: Odluka)**

# 1. OPĆE ODREDBE

**Članak 1.**

##### prikupljanje komunalnog otpada putem spremnika od pojedinog korisnika i prijevoz i predaju tog otpada ovlaštenoj osobi za obradu tog otpada.

##### Javna usluga je usluga od općeg interesa

##### Ovom se odlukom propisuje:

1. područje pružanja javne usluge,
2. davatelja javne usluge,
3. kategorije korisnika javne usluge,
4. odredbe o nekretnini koja se trajno ne koristi,
5. kriterij obračuna količine miješanog komunalnog otpada,
6. obračunsko razdoblje kroz kalendarsku godinu,
7. standardne veličine i druga bitna svojstva spremnika za sakupljanje otpada,
8. odredbe o količini glomaznog otpada koji se preuzima u okviru javne usluge,
9. lokacije na kojoj se može osigurati obavljanje obrade glomaznog otpada mobilnim uređajem u okviru javne usluge,
10. najmanju učestalost odvoza otpada prema područjima,
11. iznos cijene obvezne minimalne javne usluge s obrazloženjem načina na koji je određena,
12. kriterije za umanjenje cijene javne usluge,
13. kriterij za određivanje korisnika usluge u čije ime jedinica lokalne samouprave preuzima obvezu sufinanciranja cijene javne usluge,
14. odredbe o načinu pojedinačnog korištenja javne usluge,
15. odredbe o načinu korištenja zajedničkog spremnika,
16. odredbe o korištenju javne površine za prikupljanje otpada i mjestima primopredaje otpada ako su različita od obračunskog mjesta,
17. odredbe o prihvatljivom dokazu izvršenja javne usluge za pojedinog korisnika usluge,
18. način određivanja udjela korisnika usluge u slučaju kada su korisnici usluge kućanstva i pravne osobe ili fizičke osobe - obrtnici i koriste zajednički spremnik, a nije postignut sporazum o njihovim udjelima,
19. odredbe o načinu podnošenja prigovora i postupanju po prigovoru građana na neugodu uzrokovanu sustavom sakupljanja komunalnog otpada,
20. odredbe o provedbi Ugovora koje se primjenjuju u slučaju nastupanja posebnih okolnosti uključujući elementarnu nepogodu, katastrofu i slično,
21. odredbe o ugovornoj kazni i
22. opće uvjete ugovora s korisnicima.

**Članak 2.**

1. Javna usluga uključuje sljedeće usluge:
2. prikupljanje na lokaciji obračunskog mjesta/mjesta primopredaje korisnika usluge:
3. miješanog komunalnog otpada,
4. biootpada,
5. reciklabilnog komunalnog otpada i
6. glomaznog otpada jednom godišnje te,
7. uslugu preuzimanja otpada u reciklažnom dvorištu i/ili mobilnom reciklažnom dvorištu,
8. uslugu prijevoza i predaje otpada ovlaštenoj osobi.

# 2. POJMOVNIK

**Članak 3.**

1. Pojedini pojmovi za potrebe ove odluke imaju sljedeće značenje:
2. *ambalažni otpad (otpadna ambalaža)* je svaka ambalaža i ambalažni materijal koja je otpad osim ostataka koji nastaju u proizvodnji ambalaže,
3. *biootpad* je biološki razgradiv otpad iz vrtova i parkova, hrana i kuhinjski otpad iz kućanstava, restorana, ugostiteljskih i maloprodajnih objekata i slični otpad iz prehrambene industrije,
4. *cijena javne usluge* je novčani iznos u kunama koji se plaća radi pokrića troškova pružanja javne usluge,
5. *evidencija o preuzetom komunalnom otpadu* (u daljnjem tekstu: Evidencija) je evidencija koju u digitalnom obliku vodi davatelj javne usluge i sadrži podatke o preuzetoj količini otpada od pojedinog korisniku usluge u obračunskom razdoblju,
6. *izjava o načinu korištenja javne usluge* (u daljnjem tekstu: Izjava) je obrazac kojim se korisnik usluge i davatelj javne usluge usuglašavaju o bitnim sastojcima ugovora, koji se obrazac sastoji od dva stupca od kojih je prvi prijedlog davatelja javne usluge, a drugi očitovanje korisnika usluge,
7. *javna površina* je površina javne namjene sukladno posebnom propisu koji uređuje prostorno uređenje,
8. *javna usluga sakupljanja komunalnog otpada* (u daljnjem tekstu: javna usluga) podrazumijeva prikupljanje komunalnog otpada na području pružanja javne usluge putem spremnika od pojedinih korisnika i prijevoz i predaju tog otpada do ovlaštene osobe za obradu tog otpada,
9. *glomazni otpad* je otpadni predmet ili tvar koju je zbog zapremine i/ili mase neprikladno prikupljati u sklopu usluge prikupljanja miješanog komunalnog otpada te je u Katalogu otpada označen ključnim brojem 20 03 07,
10. *komunalni otpad* je miješani komunalni otpad i odvojeno sakupljeni otpad iz kućanstava, uključujući papir i karton, staklo, metal, plastiku, biootpad, drvo, tekstil, ambalažu, otpadnu električnu i elektroničku opremu, otpadne baterije i akumulatore te glomazni otpad, uključujući madrace i namještaj te miješani komunalni otpad i odvojeno sakupljeni otpad iz drugih izvora, ako je taj otpad sličan po prirodi i sastavu otpadu iz kućanstva, ali ne uključuje otpad iz proizvodnje, poljoprivrede, šumarstva, ribarstva i akvakulture, septičkih jama i kanalizacije i uređaja za obradu otpadnih voda, uključujući kanalizacijski mulj, otpadna vozila i građevni otpad, pri čemu se ovom definicijom ne dovodi u pitanje raspodjela odgovornosti za gospodarenje otpadom između javnih i privatnih subjekata,
11. *korisnik javne usluge* (u daljnjem tekstu: korisnik usluge) je vlasnik nekretnine, odnosno vlasnik posebnog dijela nekretnine i korisnik nekretnine, odnosno posebnog dijela nekretnine kada je vlasnik nekretnine, odnosno posebnog dijela nekretnine obvezu plaćanja ugovorom prenio na tog korisnika i o tome obavijestio davatelja javne usluge ili stvarni korisnik nekretnine,
12. *miješani komunalni otpad* je otpad iz kućanstva i otpad iz drugih izvora koji je po svojstvima i sastavu sličan otpadu iz kućanstava, te je u Katalogu otpada označen kao 20 03 01,
13. *mjesto primopredaje* je lokacija određena Izjavom o načinu korištenja javne usluge, na kojoj davatelj javne usluge preuzima otpad od korisnika usluge,
14. *mobilni uređaj za obradu otpada* je pokretna tehnička jedinica u kojoj se otpad obrađuje na mjestu nastanka ili na mjestu ugradnje u materijale postupcima obrade, osim postupaka R1, D1, D2, D3, D4, D5, D6, D7, D10, D11 i D12 iz Dodatka I. i Dodatka II. Zakona,
15. *naselje* je naselje propisano propisom kojim se uređuje područja županija,
16. ova i općina te naselja u Republici Hrvatskoj,
17. *nekretnina koja se trajno ne koristi* je nekretnina za koju je utvrđeno da se ne koristi temeljem očitovanja vlasnika nekretnine i kad je potrebno temeljem podataka očitanja mjernih uređaja za potrošnju električne energije i/ili pitke vode ili na drugi odgovarajući način uključujući očevid lokacije,
18. *obavijest o sakupljanju komunalnog otpada* (u daljnjem tekstu: Obavijest) je obavijest davatelja javne usluge korisniku usluge o načinu pružanja javne usluge,
19. *obračunsko mjesto* je adresa nekretnine korisnika javne usluge,
20. *obračunsko razdoblje* je razdoblje na koje se odnosi obračun iznosa cijene javne usluge,
21. *obvezna minimalna javna usluga* je iznos potreban za osiguranje ekonomski održivog poslovanja te sigurnosti, redovitosti i kvalitete pružanja javne usluge, kako bi sustav sakupljanja komunalnog otpada mogao ispuniti svoju svrhu,
22. *opasni komunalni otpad* je opasni otpad iz podgrupe 20 01 i 15 01 Kataloga otpada koji uobičajeno nastaje u kućanstvu te opasni otpad koji je po svojstvima, sastavu i količini usporediv s opasnim otpadom koji uobičajeno nastaje u kućanstvu pri čemu se opasnim komunalnim otpadom smatra sve dok se nalazi kod proizvođača tog otpada,
23. *opasni otpad* je otpad koji posjeduje jedno ili više opasnih svojstava,
24. *otpad* je svaka tvar ili predmet koje posjednik odbacuje, namjerava ili mora odbaciti,
25. *primopredaja otpada* je predaja otpada putem spremnika od strane korisnika usluge te preuzimanje tog otpada od strane davatelja javne usluge,
26. *reciklabilni komunalni otpad* je otpadni papir i karton, otpadna plastika, otpadni metal i otpadno staklo, uključujući otpadnu ambalažu, iz kućanstva koji su komunalni otpad,
27. *reciklažno dvorište*je nadzirani ograđeni prostor namijenjen odvojenom prikupljanju i privremenom skladištenju manjih količina opasnog komunalnog otpada, reciklabilnog komunalnog otpada i drugih propisanih vrsta otpada,
28. *mobilno reciklažno dvorište* je pokretna tehnička jedinica koja nije građevina ili dio građevine, a služi odvojenom prikupljanju i skladištenju manjih količina komunalnog otpada, reciklabilnog komunalnog otpada i drugih propisanih vrsta otpada,
29. *sakupljanje otpada* je prikupljanje otpada, uključujući prethodno razvrstavanje otpada i skladištenje otpada u svrhu prijevoza na obradu,
30. *spremnik* je kanta, kontejner, standardizirana vrećica za prikupljanje otpada i drugi odgovarajući spremnik koji sprečava rasipanje, razlijevanje odnosno ispuštanje otpada u okoliš,
31. *ugovorna kazna* je iznos određen ovom odlukom koji je dužan platiti korisnik usluge u slučaju ne ispunjenja ili neurednog ispunjenja obveza koje su mu propisane ovom odlukom,
32. *Zakon* je Zakon o održivom gospodarenju otpadom.

# PODRUČJE PRUŽANJA JAVNE USLUGE

**Članak 4.**

1. Područje pružanja javne usluge određena odredbama ove Odluke je područje Općine Jelsa sa naseljima Jelsa, Vrboska, Svirče, Vrisnik, Pitve, Zavala, Ivan Dolac, Poljica, Zastražišće i Gdinj.

# DAVATELJ JAVNE USLUGE

**Članak 5.**

1. Davatelj javne usluge sakupljanja komunalnog otpada na području Općine Jelsa je društvo JELKOM d.o.o. za komunalnu djelatnost, Vrboska 404, 21463 Vrboska, OIB 92345732468, (u daljnjem tekstu: Davatelj usluge).
2. Davatelj usluge dužan je:
3. gospodariti s odvojeno sakupljenim komunalnim otpadom, uključujući preuzimanje i prijevoz tog otpada, sukladno redu prvenstva gospodarenja otpadom i način na koji ne dovodi do miješanja odvojeno sakupljenog komunalnog otpada s drugom vrstom otpada ili otpadom koji ima drukčija svojstva,
4. pružati javnu uslugu u skladu sa Zakonom i ovom Odlukom,
5. snositi sve troškove gospodarenja prikupljenim otpadom, osim troškova postupanja s reciklabilnim komunalnim otpadom koji se sastoji pretežito od otpadne ambalaže,
6. osigurati korisniku usluge spremnike za primopredaju komunalnog otpada,
7. preuzeti sadržaj spremnika od korisnika usluge i to odvojeno miješani komunalni otpad, biootpad, reciklabilni komunalni otpad i glomazni otpad,
8. osigurati provjeru da otpad sadržan u spremniku prilikom primopredaje odgovara vrsti otpada čija se primopredaja obavlja,
9. osigurati uvjete kojima se ostvaruje pojedinačno korištenje javne usluge neovisno o broju korisnika usluge koji koriste zajednički spremnik,
10. predati sakupljeni reciklabilni komunalni otpad osobi koju odredi Fond za zaštitu okoliša i energetsku učinkovitost,
11. voditi evidencije propisane člankom 82. Zakona,
12. na spremniku održavati natpis iz stavka 3. ovoga članka,
13. osigurati sigurnost, redovitost i kvalitetu javne usluge,
14. obračunati cijenu javne usluge na način propisan Zakonom, ovom Odlukom i cjenikom javne usluge
15. na računu za javnu uslugu navesti sve elemente temeljem kojih je izvršio obračun cijene javne usluge, uključivo i porez na dodanu vrijednost određen sukladno posebnom propisu kojim se uređuje porez na dodanu vrijednost,
16. obavijestiti korisnika usluge o cjeniku i izmjeni cjenika 15 dana prije dana primjene cjenika.
17. Spremnik za primopredaju komunalnog otpada kod korisnika usluge mora sadržavati natpis s nazivom Davatelja usluge, oznaku koja je u Evidenciji o preuzetom komunalnom otpadu pridružena korisniku usluge i obračunskom mjestu i naziv vrste otpada za koju je spremnik namijenjen.
18. Davatelj usluge i Općina Jelsa su na svojim mrežnim stranicama dužni objaviti i ažurno održavati informacije o:
19. lokacijama reciklažnog i/ili mobilnog reciklažnog dvorišta po naseljima i
20. lokacijama spremnika za odvojeno sakupljanje komunalnog otpada postavljenih na javnoj površini.
21. Davatelj usluge dužan je na svojoj mrežnoj stranici imati poveznice na mrežne stranice »Narodnih novina« na kojima je objavljen Zakon, digitalnu presliku ove Odluke, digitalnu presliku cjenika sa svim pripadajućim dodacima i prilozima,
22. O svom radu Davatelj usluge dužan je predstavničkom tijelu Općine Jelsa podnijeti Izvješće o radu do 31. ožujka tekuće godine za prethodnu kalendarsku godinu i dostaviti ga Ministarstvu gospodarstva i održivog razvoja (u daljnjem tekstu: Ministarstvo),
23. Izvješće iz stavka 6. ovoga članka sadrži opće podatke o području pružanja javne usluge, obračunskim mjestima, korisnicima usluge i odvojenom sakupljanju otpada, podatke o redovitosti sustava, podatke o kvaliteti pružanja javne usluge i ekonomskoj učinkovitosti sustava sakupljanja komunalnog otpada,
24. Davatelj usluge dužan je korisniku usluge do 31. prosinca tekuće kalendarske godine za iduću kalendarsku godinu dostaviti Obavijest o sakupljanju komunalnog otpada elektroničkim putem, pisanim putem ili na drugi korisniku usluge prihvatljiv način.

# KORISNIK JAVNE USLUGE

**Članak 6.**

1. Korisnik javne usluge na području pružanja usluge (u daljnjem tekstu: korisnik usluge) je vlasnik nekretnine odnosno vlasnik posebnog dijela nekretnine i korisnik nekretnine odnosno posebnog dijela nekretnine kada je vlasnik nekretnine odnosno posebnog dijela nekretnine obvezu plaćanja ugovorom prenio na tog korisnika i o tome obavijestio Davatelja usluge ili stvarni korisnik nekretnine.
2. Korisnici javne usluge iz stavka 1. ovoga članka ovisno o načinu korištenja nekretnine, trajno ili povremeno, u svrhu stanovanja (vlasnici stanova, kuća, nekretnina za odmor) ili u svrhu obavljanja djelatnosti ili druge svrhe, razvrstavaju se u kategoriju:
3. korisnika kućanstvo ili
4. korisnika koji nije kućanstvo (drugi izvori komunalnog otpada).
5. Korisnik iz stavka 2. točke 2. ovoga članka je korisnik javne usluge koji nije razvrstan u kategoriju korisnika kućanstvo, a koji nekretninu koristi u svrhu obavljanja djelatnosti, što uključuje i fizičke osobe koje pružaju ugostiteljske usluge u domaćinstvu sukladno zakonu kojim se uređuje ugostiteljska djelatnost.
6. Korisnik usluge, koji je fizička osoba, je potrošač, kako je uređeno zakonom kojim se uređuje zaštita potrošača.

**Članak 7.**

1. Korisnik usluge dužan je:
2. koristiti javnu uslugu na području na kojem se nalazi nekretnina korisnika usluge na način da proizvedeni komunalni otpad predaje putem ugovorenog spremnika,
3. omogućiti Davatelju usluge pristup spremniku na mjestu primopredaje otpada kad to mjesto nije na javnoj površini,
4. postupati s otpadom na obračunskom mjestu korisnika usluge na način koji ne dovodi u opasnost ljudsko zdravlje i ne dovodi do rasipanja otpada oko spremnika i ne uzrokuje pojavu neugode drugoj osobi zbog mirisa otpada,
5. odgovarati za postupanje s otpadom i spremnikom na obračunskom mjestu korisnika usluge, te kad više korisnika koristi zajednički spremnik zajedno s ostalim korisnicima usluge na istom obračunskom mjestu odgovarati za obveze nastale zajedničkim korištenjem spremnika,
6. preuzeti od davatelja javne usluge tipizirane / standardizirane spremnike za otpad.
7. platiti Davatelju usluge iznos cijene javne usluge za obračunsko mjesto i obračunsko razdoblje, osim za obračunsko mjesto na kojem je nekretnina koja se trajno ne koristi,
8. predati opasni komunalni otpad u reciklažno dvorište i/ili mobilno reciklažno dvorište odnosno postupiti s istim u skladu s propisom kojim se uređuje gospodarenje posebnom kategorijom otpada, osim korisnika kategorije koji nije kućanstvo,
9. predavati odvojeno miješani komunalni otpad, reciklabilni komunalni otpad, opasni komunalni otpad i glomazni komunalni otpad,
10. predati odvojeno biootpad ili kompostirati biootpad na mjestu nastanka,
11. dostaviti Davatelju usluge ispunjenu Izjavu o načinu korištenja javne usluge,
12. omogućiti Davatelju usluge označivanje spremnika odgovarajućim natpisom i oznakom.
13. Korisnik usluge kategorije koji nije kućanstvo dužan je predati odvojeno miješani komunalni otpad i otpad koji nije komunalni otpad, a uslugu preuzimanja otpada koji nije komunalni otpad može ugovoriti sa Davateljem usluge ili sa drugim ovlaštenim sakupljačem navedenog otpada.
14. Pod otpadom koji nije komunalni u smislu ove Odluke smatra se biootpad, otpadna ambalaža, papir i karton, glomazni otpad.
15. Opasni otpad korisnik usluge kategorije koji nije kućanstvo dužan je predavati isključivo ovlaštenom sakupljaču.
16. O svakoj promjeni podataka iz Izjave o načinu korištenja javne usluge korisnik usluge dužan je obavijestiti Davatelja usluge u roku od 15 dana od dana kad je nastupila promjena, kao i o svakoj drugoj namjeravanoj promjeni podataka iz Izjave u roku od 15 dana prije dana od kojeg će se primjenjivati namjeravana promjena.

# NEKRETNINA KOJA SE TRAJNO NE KORISTI

**Članak 8.**

1. Nekretnina koja se trajno ne koristi je nekretnina koja se u razdoblju od najmanje 12 mjeseci ne koristi za stanovanje ili nije pogodna za stanovanje, boravak ili obavljanje djelatnosti, odnosno nije useljiva.
2. Trajno nekorištenje nekretnine utvrđuje se na temelju očitovanja vlasnika nekretnine, a dokazuje se temeljem podataka očitanja mjernih uređaja za potrošnju električne energije i/ili pitke vode ili na drugi odgovarajući način uključujući očevid lokacije.
3. Trajno nekorištenje nekretnine smatra se ako je potrošnja str­­­­­­uje manja od 6 kwh godišnje i potrošnja vode do 2 kubika godišnje.
4. Prilikom podnošenja očitovanja za odjavom korištenja javne usluge korisnik je dužan Davatelju usluge vratiti zadužene spremnike za odlaganje otpada, podmiriti sve račune do datuma podnošenja zahtjeva te dostaviti početna stanja mjernih uređaja za potrošnju električne energije, pitke vode i sl.
5. Davatelj usluge dužan je izdati pisano odobrenje o odjavi korištenja javne usluge. Korisnik javne usluge dužan je svakih 6 mjeseci od dana izdanog pisanog odobrenja o odjavi korištenja javne usluge dostaviti Davatelju usluge nove podatke o očitovanju (kartica utroška) mjernih uređaja za potrošnju (električne energije, pitke vode i sl.) iz kojih mora biti razvidno da na iskazanim vrijednostima mjernih uređaja nije bilo potrošnje u prethodnom razdoblju.
6. U slučaju da ne dostavi podatke iz prethodnog stavka Davatelj usluge će izvršiti

retroaktivno zaduženje od dana izdavanja pisanog odobrenja te obračunati ugovornu kaznu.

1. Korisnici javnih usluga nekretnina na kojima ne postoje mjerni uređaji za potrošnju

(električne energije, pitke vode i sl.) također mogu podnijeti zahtjev za odjavu korištenja javne usluge na nekretnini koja se trajno ne koristi, a Davatelj usluge će povremeno obavljati očevid na predmetnoj nekretnini kako bi utvrdio stvarno stanje na terenu.

1. Davatelj usluge ima pravo provjeriti koristi li korisnik usluge nekretninu za koju je podnio zahtjev za odjavom korištenja javne usluge na nekretnini koja se trajno ne koristi.

# KRITERIJ OBRAČUNA KOLIČINE MIJEŠANOG KOMUNALNOG OTPADA

**Članak 9.**

1. Kriterij obračuna količine otpada čini volumen spremnika za miješani komunalni otpad izražen u litrama i broj pražnjenja istoga u obračunskom razdoblju.

# OBRAČUNSKO RAZDOBLJE JAVNE USLUGE

**Članak 10.**

1. Obračunsko razdoblje čini jedan mjesec što predstavlja dvanaest obračunskih razdoblja kroz kalendarsku godinu.

# STANDARDNE VELIČINE I DRUGA BITNA SVOJSTVA SPREMNIKA ZA SAKUPLJANJE OTPADA

**Članak 11.**

1. Otpad se sakuplja u standardnim tipiziranim spremnicima (u daljnjem tekstu: spremnici).
2. Standardni tipizirani spremnici u smislu ove odluke su spremnici koji moraju omogućivati pražnjenje komunalnim vozilima sa sustavima za podizanje spremnika.
3. Spremnici za sakupljanje otpada moraju biti nepropusni za tekućine, s poklopcem koji mora zatvarati otvor za punjenje/pražnjenje spremnika, sprječavati rasipanje otpada i širenje neugodnih mirisa. Spremnici za određene vrste otpada označavaju se odgovarajućom bojom, bilo da je čitav spremnik obojan u odgovarajuću boju, bilo da je u odgovarajuću boju obojan samo poklopac spremnika, bilo da se na spremniku nalazi naljepnica odgovarajuće boje.
4. Spremnici u smislu ove Odluke mogu podrazumijevati i namjenske standardizirane vrećice za prikupljanje otpada u slučaju da Davatelj usluge procijeni kako iste predstavljaju najoptimalnije tehničko rješenje za sakupljanje otpada u sklopu organizacije sustava gospodarenja otpadom.
5. Spremnici u smislu ove Odluke mogu podrazumijevati i podzemne ili polupodzemne spremnike u slučaju da Davatelj usluge procijeni kako iste predstavljaju najoptimalnije tehničko rješenje za sakupljanje otpada u sklopu organizacije sustava gospodarenja otpadom.
6. Spremnike za komunalni otpad osigurava Davatelj usluge.
7. Standardna veličina i druga bitna svojstva spremnika za sakupljanje miješanog komunalnog otpada moraju biti određeni na način da je spremnik primjeren potrebi pojedinog korisnika usluge.
8. Sakupljanje komunalnog otpada na obračunskom mjestu korisnika usluge obavlja se u odgovarajućim spremnicima koje je korisnik dužan smjestiti unutar svoje nekretnine.
9. Primopredaja se obavlja na najbliže dostupnoj javnoj površini na kojoj je tehnički moguće obaviti primopredaju, ispred nekretnine korisnika usluge, na način da sukladno obavijesti o prikupljanju komunalnog otpada, u dane odvoza određene vrste otpada, korisnik usluge iznese spremnik namijenjen odlaganju te vrste otpada.
10. U slučaju kada spremnike za otpad nije moguće smjestiti unutar nekretnine korisnika usluge ili kada je korisniku usluge određen podzemni ili polupodzemni spremnik za odlaganje komunalnog otpada, spremnici se smještaju na javnu površinu sukladno rješenju nadležnog tijela Općine Jelsa.
11. Rješenje nadležnog tijela Općine Jelsa iz stavka 10. ovog članka izdaje se na zahtjev korisnika usluge koji je dužan opravdanost takvog načina pružanja javne usluge potkrijepiti određenom dokumentacijom.
12. Spremnike koji se nalaze na javnoj površini a za koje se utvrdi da nije podnesen zahtjev za izdavanje suglasnosti sukladno prethodnom stavku ovoga članka uklonit će Davatelj usluge uz izricanje ugovorne kazne sukladno članku 36. ove Odluke.
13. Davatelj usluge dužan je voditi popis lokacija spremnika za koje je dano odobrenje Korisnicima usluga da ih mogu postaviti na javnoj površini.
14. Kako bi se onemogućio pristup spremnicima na javnoj površini od strane trećih osoba, Korisnici usluge su dužni o svom trošku osigurati tehničke preduvjete kojima se onemogućava pristup sadržaju spremnika trećim osobama.

**Članak 12.**

1. Spremnike za prikupljanje komunalnog otpada osigurava Davatelj usluge i predaje ih Korisniku usluge na korištenje.
2. Komunalni otpad se odvojeno sakuplja putem sljedećih vrsta standardiziranih spremnika:
3. plastičnih spremnika,
4. tipiziranih spremnika za komunalni otpad,
5. standardiziranih vrećica u slučajevima kad Davatelj usluge ocijeni primjerenim.
6. Nadogradnja na podzemnim spremnicima je dodatni dio na poklopcu spremnika koji omogućava Korisniku usluge mogućnost otvaranja manjeg spremnika (u daljnjem tekstu: otpadomjer) i odlaganje otpada u volumenu od 40 ili 25 litara korištenjem kartice/ključa, a što se elektronski evidentira kao preuzimanje spremnika od 40 ili 25 litara, ovisno o volumenu otpadomjera.

**Članak 13.**

1. Za prikupljanje miješanog komunalnog otpada Davatelj usluge osigurava kategoriji korisnika usluge koji je kućanstvo:
2. standardizirani plastični spremnik volumena 120 litara,
3. standardizirani plastični spremnik volumena 240 litara,
4. standardizirani plastični spremnik volumena 1100 litara,
5. vrećica volumena 60 litara kad Davatelj usluge to tehničko rješenje ocijeni primjerenim.,
6. Za prikupljanje miješanog komunalnog otpada Davatelj usluge osigurava kategoriji korisnika usluge koji nije kućanstvo:
7. standardizirani plastični spremnik volumena 120 litara,
8. standardizirani plastični spremnik volumena 240 litara,
9. standardizirani plastični spremnik volumena 1100 litara,
10. Za prikupljanje reciklabilnog komunalnog otpada i otpadnog papira Davatelj usluge osigurava kategoriji korisnika usluge koji je kućanstvo:
11. standardizirani plastični spremnik volumena 120 litara,
12. standardizirani plastični spremnik volumena 240 litara,
13. vrećica volumena 60 litara kad Davatelj usluge to tehničko rješenje ocijeni primjerenim.

**Članak 14.**

1. Korisnik usluge u Izjavi odabire volumen spremnika za miješani komunalni otpad na temelju svojih potreba, s tim da se ili složi s prijedlogom Davatelja usluge ili da odabire drugi volumen od predloženih u stavku (1) članka 13.
2. U okviru javne usluge korisnik može imati najviše jedan spremnik odgovarajuće zapremine za svaku pojedinu vrstu otpada ili ukoliko Davatelja usluge to ocijeni primjerenim slijedom zahtjeva da ugovorom bude drukčije određeno.

# NAČINI PRUŽANJA JAVNE ULUGE

**Članak 15.**

1. Za prikupljanje krupnog (glomaznog) komunalnog otpada Davatelj usluge osigurava kategoriji korisnika usluge koji je kućanstvo, spremnike u mobilnom reciklažnom dvorištu i/ili spremnike u reciklažnom dvorištu, a glomazni komunalni otpad prikuplja se i na obračunskom mjestu ili mjestu primopredaje (ukoliko nije moguće prići obračunskom mjestu vozilom Davatelja usluge) vozilima Davatelja usluge sa otvorenim teretnim prostorom.
2. Mobilno reciklažno dvorište zaprima otpad prema unaprijed definiranom rasporedu objavljenom na mrežnim stranicama Davatelja usluge.
3. U posebnim dijelovima naselja, a naročito u gradskoj jezgri konsolidiranje gradnje moguća je primjena drugačijih vrsta spremnika i/ili drugačijeg sustava prikupljanja otpada koji se prilagodi odabranom modelu prikupljanja otpada na tom području uvažavajući mogućnosti, tehničke okolnosti i ograničenja tih dijelova naselja.
4. Za prikupljanje problematičnog otpada Davatelj usluge osigurava korisnicima usluge kategorije koji su kućanstvo:
5. spremnike u mobilnom reciklažnom dvorištu,
6. spremnike u reciklažnom dvorištu,

**Članak 16.**

1. Davatelj usluge dužan je u skladu s mogućnostima i uvjetima lokacija korisnika osigurati pojedinačno korištenje javne usluge uključivo i kad više korisnika koristi zajednički spremnik.
2. Kada korisnici usluge koriste zajednički spremnik a nije postignut dogovor o udjelima u spremniku za pojedinog korisnika, Davatelj usluge određuje udjele pojedinog korisnika usluge na način da svi imaju jednaki udio u spremniku a zbroj svih udjela mora iznositi jedan.
3. Za nepristupačna područja u koja se ne može pristupiti komunalnim vozilom zbog neodgovarajućeg puta ili drugih prepreka Davatelj usluge može, uz suglasnost nadležnog odjela Općine Jelsa, korisnicima usluge staviti na raspolaganje odgovarajući zajednički spremnik, koji zadužuje određeni broj korisnika s tog područja.

**Članak 17.**

1. Korisnik usluge u Izjavi odabire volumen spremnika za miješani komunalni otpad na temelju svojih potreba, s tim da se ili složi s prijedlogom Davatelja usluge ili da odabire drugi volumen od predloženog, a na temelju volumena spremnika koji su navedeni u članku 13. stavak 1.
2. Za korisnike usluge koji koriste zajednički spremnik ili spremnik sa ugrađenim otpadomjerom odredbe iz stavka 1. ovog članka nisu primjenjive.

**Članak 18.**

1. Davatelj usluge dužan je u okviru javne usluge najmanje jednom u kalendarskoj godini preuzeti glomazni otpad volumena do 5m3 od korisnika usluge koji je kućanstvo na obračunskom mjestu korisnika usluge bez naknade.
2. Davatelj usluge dužan je na zahtjev korisnika usluge koji je kućanstvo preuzeti na obračunskom mjestu količinu glomaznog otpada veću od količine od 5m3, pri čemu je korisnik usluge dužan platiti cijenu prijevoza i obrade tog otpada.
3. Davatelj usluge dužan je preuzeti glomazni otpad od korisnika usluge na obračunskom mjestu korisnika usluge koji je kućanstvo u što kraćem roku koji zajednički određuju korisnik usluge i Davatelj usluge.
4. Lpkacija na kojoj se osigurava obavljanje obrade glomaznog otpada mobilnim uređajem u okviru javne usluge na području Općine Jelsa je odlagalište „Prapatna“.

**Članak 19.**

1. U skladu s mogućnostima i potrebama Davatelj usluge osigurava tipizirane kompostere za vrtno kompostiranje korisnicima iz kategorije kućanstva, koji imaju zasebni spremnik za komunalni otpad u onim dijelovima naselja gdje uvjeti primjene to omogućuju i onim korisnicima iz kategorije kućanstva koji to zatraže i imaju uvjete za postavljanje i primjenu vrtnih kompostera.
2. Korisnici usluge koji se odluče za kompostiranje biootpada putem preuzetih tipiziranih kompostera za vrtno kompostiranje dužni su to navesti u Izjavi, te isti oporabiti i zbrinuti sukladno propisima koji uređuju gospodarenje otpadom.
3. Davatelj usluge vodi evidenciju o broju podijeljenih kompostera na području pružanja javne usluge.

# NAJMANJA UČESTALOST ODVOZA OTPADA

**Članak 20.**

1. Broj planiranih primopredaja spremnika mora se odrediti u skladu sa sljedećom minimalnom učestalošću:
2. najmanje jednom u dva tjedna za miješani komunalni otpad,
3. najmanje jednom mjesečno za reciklabilni komunalni otpad,
4. najmanje jednom tjedno za biootpad.
5. Broj planiranih primopredaja spremnika Davatelj usluge određuje temeljem potreba Korisnika usluge uzimajući u obzir ekonomski održivo poslovanje i potrebe Korisnika usluge, a broj planiranih primopredaja ne može biti manji od minimalne učestalosti kako je navedeno u stavku 1. ovog članka.
6. Davatelj usluge određuje broj planiranih primopredaja spremnika krajem tekuće godine za iduću godinu i o tome obavještava korisnika usluge putem obavijesti.
7. Korisnik usluge može tražiti veći broj primopredaje spremnika od planiranog, a Davatelj usluge svaku takvu izvanrednu primopredaju naplaćuje temeljem cjenika za javnu uslugu.

# UGOVOR O NAČINU KORIŠTENJA JAVNE USLUGE

**Članak 21.**

1. Ugovor o korištenju javne usluge smatra se sklopljenim:
2. kad korisnik usluge dostavi Davatelju usluge Izjavu o načinu korištenja javne usluge
3. prilikom prvog evidentiranog korištenja javne usluge ili zaprimanja na korištenje spremnika za primopredaju miješanog komunalnog otpada, u slučaju kada korisnik usluge ne dostavi Davatelju usluge Izjavu
4. Izjava o načinu korištenja javne usluge je obrazac kojim se korisnik usluge i Davatelj usluge usuglašavaju o bitnim sastojcima ugovora.
5. Dijelove ugovora čine: Opći uvjeti Ugovora, ova Odluka, Izjava o načinu korištenja javne usluge i Cjenik javne usluge.
6. Davatelj usluge je dužan omogućiti korisniku usluge uvid u akte iz stavka 3. ovog članka prije sklapanja Ugovora te prije svake izmjene i/ili dopune Ugovora te na zahtjev korisnika usluge.
7. Općina Jelsa i Davatelj usluge su dužni putem sredstava javnog informiranja, mrežne stranice, dostavom pisane obavijesti i/ili na drugi za korisnika prihvatljiv način, osigurati da korisnik usluge, prije sklapanja Ugovora i/ili izmjene, odnosno, dopune Ugovora, bude upoznat s propisanim odredbama koje uređuju sustav sakupljanja komunalnog otpada, Ugovorom, pravima i obvezama.
8. Davatelj usluge je dužan na svojoj mrežnoj stranici imati poveznice na mrežne stranice »Narodnih novina« na kojima je objavljen Zakon, digitalnu presliku Odluke, digitalnu presliku cjenika sa svim pripadajućim dodacima i prilozima, kao i obavijest o načinu podnošenja prigovora.

**Članak 22.**

1. Davatelj usluge dužan je voditi evidenciju o preuzetoj količini otpada od pojedinog korisnika usluge u obračunskom razdoblju prema kriteriju količine otpada.
2. Evidencija iz stavka 1. ovoga članka vodi se u digitalnom obliku.
3. Sastavni dio Evidencije iz stavka 1. ovoga članka su i Izjava i dokazi o izvršenoj javnoj usluzi.
4. Podaci iz Evidencije iz stavka 1. ovoga članka moraju biti dostupni na uvid korisniku usluge na njegov zahtjev.

**Članak 23.**

1. Korisnik usluge može raskinuti Ugovor u slijedećom slučajevima:
2. uz pisanu Izjavu da navedenu nekretninu neće trajno koristiti, a nakon isteka roka od 12 mjeseci od dana raskida Ugovora, dužan je Davatelju usluge dostaviti dokaz o nekorištenju nekretnine za navedeni period. Navedeni dokaz dužan je dostavljati svakih 6 mjeseci za prethodni period.
3. kada Korisnik usluge prestaje biti vlasnik nekretnine, odnosno vlasnik posebnog dijela nekretnine i korisnik nekretnine, odnosno posebnog dijela nekretnine koji je imao obvezu korištenja javne usluge.
4. U slučaju kada Korisnik usluge nije u mogućnosti dostaviti dokaz o nekorištenju nekretnine, dužan je platiti cijenu obvezne minimalne javne usluge za svo vrijeme u kojem mu se ista nije obračunavala.
5. Korisnik usluge dužan je obavijestiti Davatelja javne usluge o svakoj promjeni podataka iz Izjave u roku od 15 dana od dana kad je nastupila promjena, a promjena prijavljene promjene se primjenjuje od prvog dana sljedećeg obračunskog razdoblja.
6. Svaku prijavljenu promjenu (promjena nositelja prava vlasništva ili korištenja nekretnine, prestanak korištenja nekretnine i sve druge prijavljene promjene) Davatelj usluge ima pravo provjeriti, a prijavljenu promjenu Davatelj usluge prihvatit će od prvog dana sljedećeg obračunskog razdoblja te ne postoji mogućnost retroaktivnog učinka prijavljene promjene. Prilikom promjene svi dospjeli računi moraju biti plaćeni.
7. Prilikom konačnog prestanka korištenja javne usluge (promjena nositelja prava vlasništva nekretnine, prestanak postojanja građevine i sl.), dosadašnji korisnik usluge je dužan platiti sve do tada zaprimljene račune, vratiti zadužene spremnike za otpad i tek tada se može brisati iz evidencije Davatelja usluge o preuzetom komunalnom otpadu.

**Članak 24.**

1. Davatelj usluge se neće smatrati odgovornim za kašnjenja u ispunjenju ili za neispunjenje obveza iz Ugovora koje je uzrokovano neočekivanim i nepredvidivim okolnostima izvan njegove razumne kontrole, kao što su radnje građanskih ili vojnih tijela, ograničenja uvedena zakonom, požar, poplava, eksplozija, rat, embargo, štrajkovi, lokalni ili nacionalni neredi i nemiri, neprohodnost cesta zbog odrona, poplava, leda i snijega, izuzetno jak vjetar i druge vremenske nepogode ili pandemije.
2. U slučaju nastupa takvih kašnjenja u ispunjenju javne usluge, Davatelj usluge će bez odgode obavijestiti korisnike usluge putem mrežnih stranica/sredstava javnog informiranja o njihovom nastupanju.
3. Ispunjenje obveza Davatelja usluge iz Ugovora u slučaju iz stavka 1. ovog članka će se odgoditi ili promijeniti za vrijeme njegovog trajanja.

# CIJENA JAVNE USLUGE

**Članak 25.**

1. Cijena javne usluge plaća se radi pokrića troškova pružanja javne usluge.
2. Davatelj usluge dužan je iz prihoda od naplate cijene javne usluge financirati troškove pružanja javne usluge koji uključuju sljedeće:
3. troškove nabave i održavanja opreme za prikupljanje otpada,
4. troškove prijevoza otpada,
5. troškove obrade miješanog komunalnog otpada i biootpada,
6. troškove koji su nastali radom reciklažnog dvorišta i/ili mobilnog reciklažnog dvorišta zaprimanjem bez naknade otpada nastalog u kućanstvu na području jedinice lokalne samouprave za koje je uspostavljeno reciklažno dvorište i/ili mobilno reciklažno dvorište,
7. troškove prijevoza i obrade glomaznog otpada koji se prikuplja u okviru javne usluge i
8. troškove vođenja propisanih evidencija i izvješćivanja u svezi s javnom uslugom.
9. Strukturu cijene javne usluge čini:
10. cijena za količinu predanog miješanog komunalnog otpada i
11. cijena obvezne minimalne javne usluge.
12. Kad jedan korisnik usluge samostalno koristi spremnik, udio korisnika usluge u korištenju spremnika je jedan.
13. Kad više korisnika usluge zajednički koriste spremnik, zbroj udjela svih korisnika, određenih međusobnim sporazumom ili prijedlogom Davatelja usluge, mora iznositi jedan.

**Članak 26.**

1. Obvezna minimalna javna usluga je iznos koji se osigurava radi ekonomski održivog poslovanja te sigurnosti, redovitosti i kvalitete pružanja javne usluge, kako bi sustav sakupljanja komunalnog otpada mogao ispuniti svoju svrhu.
2. Cijena obvezne minimalne javne usluge dio je cijene javne usluge.
3. Na području pružanja javne usluge primjenjuje se:
4. jedinstvena cijena obvezne minimalne javne usluge za korisnika usluge razvrstanog u kategoriju korisnika kućanstvo i ona iznosi 75,00 kn. U cijenu nije uključen PDV.
5. jedinstvena cijena obvezne minimalne javne usluge za korisnika usluge razvrstanog u kategoriju korisnika koji nije kućanstvo i ona iznosi 150,00 kn. U cijenu nije uključen PDV.
6. Ako se na istom obračunskom mjestu isti korisnik može razvrstati i u kategoriju kućanstvo i u kategoriju korisnika koji nije kućanstvo, korisnik je dužan plaćati samo cijenu obvezne minimalne javne usluge obračunanu za kategoriju korisnika koji nije kućanstvo.

**Članak 27.**

1. Cijena javne usluge kad je kao kriterij količine otpada određen volumen spremnika predanog otpada za količinu predanog miješanog komunalnog otpada određuje se prema izrazu:

C = JCV × BP × U

pri čemu je:

C – cijena javne usluge za količinu predanog miješanog komunalnog otpada izražena u kunama

JCV – jedinična cijena za pražnjenje volumena spremnika miješanog komunalnog otpada izražena u kunama sukladno cjeniku

BP – broj pražnjenja spremnika miješanog komunalnog otpada u obračunskom razdoblju sukladno podacima u Evidenciji

U – udio korisnika usluge u korištenju spremnika.

1. Davatelj usluge cjenikom određuje cijenu za količinu predanog miješanog komunalnog otpada za redovno preuzimanje spremnika prema planu preuzimanja koji je korisniku usluge dostavljen u Obavijesti i uvećanu cijenu za izvanredno preuzimanje koje se obavlja po pozivu korisnika usluge, neovisno o redovitom rasporedu odvoza.

# NAMJENSKA NAKNADA ZA GRADNJU GRAĐEVINA ZA GOSPODARENJE KOMUNALNIM OTPADOM

**Članak 28.**

1. Cijena javne usluge iz članka 26. ove odluke uvećava se za iznos namjenske naknade za gradnju građevina za gospodarenje komunalnim otpadom koja se obračunava po volumenu spremnika miješanog komunalnog otpada predanog Davatelju javne usluge (u daljnjem tekstu: namjenska naknada).
2. Namjenska naknada obračunava se putem računa za javnu uslugu te se iskazuje zasebno.
3. Jedinični iznos namjenske naknade sastavni je dio Cjenika.
4. Nadzor nad obračunom i naplatom namjenske naknade obavlja nadležno upravno tijelo Općine Jelsa.

**Članak 29.**

Namjenska naknada za koju se uvećava cijena javne usluge određuje se prema izrazu:

NN = JINVxBPxU

pri čemu je:

NN - namjenska naknada izražena u kunama

JINV - jedinični iznos namjenske naknade izražen u kunama po volumenu spremnika

miješanog komunalnog otpada

BP - broj pražnjenja spremnika miješanog komunalnog otpada u obračunskom razdoblju,

sukladno podacima u Evidenciji

U - udio korisnika javne usluge u korištenju spremnika

# KRITERIJI ZA UMANJENJE CIJENE JAVNE USLUGE

**Članak 30.**

1. Kriteriji za umanjenje cijene javne usluge potiču korisnike da odvojeno predaje biootpad, reciklabilni komunalni otpad, glomazni otpad i opasni komunalni otpad od miješanog komunalnog otpada te da, kad je to primjenjivo, kompostira biootpad.
2. Iznosi umanjenja cijene javne usluge sastavni su dio Cjenika.
3. Davatelj usluge odobrava popust na cijenu preuzimanja količine miješanog komunalnog otpada korisniku javne usluge:
4. koji je kućanstvo, a Izjavom se opredijelio za kompostiranje biootpada te je osigurao vlastiti komposter ili kompostište.
5. koji je kućanstvo, a predao je od 120 do 360 litara miješanog komunalnog otpada u obračunskom razdoblju,
6. korištenje reciklažnog i/ili mobilnog reciklažnog dvorišta.
7. Korisnik ostvaruje pravo na popust na cijenu preuzimanja količine miješanog komunalnog otpada po jednom ili više kriterija iz prethodnog stavka uz uvjet da je podmirio sve račune u prethodnoj kalendarskoj godini unutar njihova dospijeća.
8. Korisnik ostvaruje pravo na popust uz predočenje zahtjeva za ostvarivanje popusta i odgovarajućih dokaza o ispunjavanju preduvjeta iz stavka (3) ovog članka (Izjava o načinu korištenja javne usluge, obračun Davatelja javne usluge za obračunsko razdoblje za koje se zahtjeva umanjenje cijene javne usluge, evidencija o posjetu reciklažnom i/ili mobilnom reciklažnom dvorištu).

# KRITERIJ ZA ODREĐIVANJE KORISNIKA USLUGE U ČIJE IME OPĆINA JELSA PREUZIMA OBVEZU SUFINANCIRANJA CIJENE JAVNE USLUGE

**Članak 31.**

1. Općina Jelsa preuzima obvezu plaćanja javne usluge u visini cijene obvezne minimalne javne usluge za Korisnike usluge primatelje zajamčene minimalne naknade temeljem kriterija iz popisa kojima se uređuje socijalna skrb, koji imaju prebivalište na području Općine Jelsa, a razliku u cijeni podmiruje sam korisnik usluge.
2. Općina Jelsa vodi evidenciju korisnika usluge u čije ime je preuzeo obvezu plaćanja cijene obvezne minimalne javne usluge temeljem službenih podataka od strane nadležnog centra za socijalnu skrb.
3. Evidencija iz prethodnog stavka ovog članka sadrži sljedeće podatke: korisnika usluge, obračunsko razdoblje, cijena koju je Općina Jelsa platila Davatelju usluge.

# ODREDBE O NAČINU POJEDINAČNOG KORIŠTENJA JAVNE USLUGE

**Članak 32.**

1. Korisnici usluge iz kategorije korisnika koji nije kućanstvo, mogu s Davateljem usluge sklopiti ugovor o pojedinačnom korištenju javne usluge kojim se, pored ostaloga, definiraju vrste i broj spremnika, vozila kojima se pruža usluga, dinamika odvoza te cijena za količinu predanog miješanog komunalnog otpada sukladno Cjeniku Davatelja usluge za pojedinačno korištenje usluge.
2. Standardizirani spremnici za miješani komunalni otpad koji su dodijeljeni korisnicima usluge u okviru ostvarivanja prava na pojedinačno korištenje javne usluge moraju biti smješteni unutar posebnog dijela nekretnine tog korisnika usluge.

# ODREDBE O NAČINU KORIŠTENJA ZAJEDNIČKOG SPREMNIKA

**Članak 33.**

1. U slučaju korištenja zajedničkog spremnika na istom obračunskom mjestu od strane više korisnika javne usluge, svaki korisnik javne usluge koji koristi zajednički spremnik dužan je postupati s otpadom i spremnikom na obračunskom mjestu na način koji ne dovodi u opasnost ljudsko zdravlje i ne dovodi do rasipanja otpada oko spremnika i ne uzrokuje pojavu neugode drugoj osobi zbog mirisa otpada., te se dužan suzdržati od postupanja kojim bi uzrokovao obveze drugim korisnicima uslijed zajedničkog korištenja spremnika.
2. Korisnici usluge koji zajednički koriste spremnik mogu se sporazumjeti o udjelima u korištenju zajedničkog spremnika ovisno o broju osoba koji žive u pojedinom kućanstvu, odnosno u slučaju pravne osobe ili obrtnika, ovisno o broju zaposlenika koji rade u toj pravnoj osobi ili obrtu Korisnici usluge sporazumom mogu odrediti i drugačiji način određivanja udjela u korištenju zajedničkog spremnika.
3. Sporazum iz stavka 2. ovoga članka je valjan ukoliko je potpisan po većini korisnika usluga koji se nalaze na istom obračunskom mjestu.
4. Korisnici usluge koji zajednički koriste spremnik mogu sporazumom iz stavka 2. ovoga članka među sobom odrediti i ovlastiti osobu koja će bez naknade ili uz sporazumom određenu naknadu skrbiti:
5. da se spremnici nalaze unutar katastarske čestice nekretnine ili smješteni na bilo koji drugi odgovarajući način kojim se onemogućava pristup spremnicima od strane trećih osoba,
6. da se primopredaja spremnika obavlja u određeni dan i okvirno vrijeme sukladno rasporedu odvoza otpada iz Obavijesti Davatelja usluge, kao i da spremnici i njihov sadržaj budu dostupni Davatelju usluge prilikom primopredaje ukoliko se isti nalaze unutar katastarske čestice nekretnine ili je na bilo koji drugi način onemogućen pristup spremnicima i njihovom sadržaju od strane trećih osoba, kao i da radnici davatelja usluge nakon obavljene primopredaje spremnike vrate na njihovo mjesto,
7. da osobe koje nemaju pravo korištenja zajedničkog spremnika svoj otpad odlažu u isti, te u slučaju ako se utvrdi takvo postupanje od strane pojedinih osoba, podnose prijave davatelju usluge, kako i da prijavljuju svako nepropisano korištenje spremnika od strane bilo kojeg korisnika usluge koji zajednički koriste spremnik,
8. da davatelju usluge bude vraćena popunjena izjava o načinu korištenja javne usluge, da Davatelj usluge bude pravovremeno obaviješten svakoj promjeni podataka iz Izjave.
9. Korisnici usluge koji zajednički koriste spremnike mogu sporazumom odrediti raspored prema koje će obavljati sve ili neke poslove iz prethodnog stavka.
10. Sporazum iz stavka 2. ovoga članka potpisan po korisnicima usluga koji na istom obračunskom mjestu zajednički koriste spremnike, korisnici su dužni dostaviti davatelju usluge uz izjavu o korištenju javne usluge za isto obračunsko mjesto, pri čemu je dovoljno da se davatelju usluge uz sporazum dostavi samo jedna izjava o korištenju javne usluge koja se odnosi na isto obračunsko mjesto.

# PRIHVATLJIV DOKAZ IZVRŠENJA JAVNE USLUGE

**Članak 34.**

1. Dokaz o izvršenju javne usluge preuzimanja miješanog komunalnog otpada čini digitalna evidencija davatelja javne usluge kojom se kroz očitanje RFID čipa ili barkoda koji se nalazi na spremniku korisnika javne usluge kod pražnjenja istog na obračunskom mjestu korisnika bilježi volumen predanog miješanog komunalnog otpada.
2. Očitanje ispražnjenog volumena iz prethodnog stavka predstavlja obračunati varijabilni dio cijene javne usluge.
3. Prihvatljivim dokazom izvršenja javne usluge odvoza miješanog komunalnog otpada za pojedinog korisnika usluge smatra se izvadak iz evidencije o preuzetom miješanom komunalnom otpadu koji sadrži vrijeme očitanja, identifikacijsku oznaku spremnika korisnika javne usluge i volumen spremnika preuzetog otpada, koji se na zahtjev pojedinog korisnika usluge dostavlja tom korisniku elektroničkim putem kada je to korisniku usluge prihvatljivo ili na drugi način.
4. Kao dodatno prihvatljiv dokaz u slučaju prigovora korisnika usluge može se upotrijebiti dokaz iz evidencije davatelja usluge kao što je GPS praćenje vozila, video nadzor na vozilu i sl.
5. Davatelj usluge ne odgovara za neovlašteno korištenje spremnika od strane trećih osoba, već je svaki korisnik usluge dužan osigurati da njemu dodijeljene spremnike treće osobe ne koriste neovlašteno.

# ODREĐIVANJE UDJELA KORISNIKA USLUGA

**Članak 35.**

1. Kada korisnici javne usluge iz kategorije korisnika kućanstvo koriste zajednički spremnik za miješani komunalni otpad, a nije postignut sporazum o njihovim udjelima, kriterij za određivanje udjela po korisniku usluge je omjer broja fizičkih osoba u kućanstvu korisnika usluge i ukupnog broja korisnika usluga na obračunskom mjestu, pri čemu broj fizičkih osoba u jednom kućanstvu za obračun iznosi jedan do trenutka dok se ne postigne sporazum korisnika o njihovim udjelima.

# ODREDBE O UGOVORNOJ KAZNI

**Članak 36.**

1. Korisnik usluge dužan je platiti davatelju usluge ugovornu kaznu ako ne ispunjava obveze iz članka 7. ove Odluke ili ako ih neuredno ispuni.
2. Iznos ugovorne kazne određen za pojedino postupanje korisnika usluge mora biti razmjeran troškovima uklanjanja posljedica takvog postupanja, a najviše do iznosa godišnje cijene obvezne minimalne javne usluge koju korisnik usluge plaća u cijeni javne usluge.
3. Smatra se da je korisnik usluge postupio protivno Ugovoru:
4. ako odlaže komunalni otpad na za to nepredviđeno mjesto (npr. parkovi, šume, polja,...) obračunati će mu se jednokratno, prilikom evidentiranja postupanja protivno Ugovoru, ugovorna kazna u iznosu godišnje cijene obvezne minimalne javne usluge obračunane korisniku usluge iz članka 26. ove Odluke.
5. ako ne koristi javnu uslugu i ne predaje miješani komunalni otpad i biorazgradivi komunalni otpad davatelju javne usluge (ne zaduži spremnik za otpad i/ili izjavljuje da ne koristi nekretninu), a na temelju podataka očitanja mjernih uređaja za potrošnju električne energije, plina, pitke vode ili na drugi način davatelj javne usluge utvrdi da korisnik usluge ipak koristi nekretninu, davatelj javne usluge će korisniku usluge obračunati cijenu minimalne javne usluge retroaktivno za razdoblje od godine dana te jednokratnu ugovornu kaznu u iznosu godišnje cijene obvezne minimalne javne usluge obračunane korisniku usluge iz članka 26. ove Odluke.
6. ako obavijesti davatelja javne usluge o nastupu posebnih okolnosti zbog kojih se utvrđuje privremena suspenzija ugovornih obveza, a davatelj javne usluge naknadnom provjerom utvrdi da takve okolnosti nisu nastupile, davatelj javne usluge će korisniku usluge obračunati cijenu minimalne javne usluge za razdoblje od podnošenja obavijesti o nastupu posebnih okolnosti do trenutka utvrđivanja da takve okolnosti nisu nastupile, davatelj javne usluge će korisniku usluge obračunati jednokratno ugovornu kaznu u iznosu godišnje cijene obvezne minimalne javne usluge obračunane korisniku usluge iz članka 26. ove Odluke.
7. ako nije u roku od 30 dana od početka korištenja novoizgrađene nekretnine, odnosno posebnog dijela takve nekretnine ili prava takve korištenja nekretnine, odnosno posebnog dijela takve nekretnine (kada je vlasnik nekretnine obvezu plaćanja ugovorom prenio na tog korisnika) o istome pisanim putem obavijestio davatelja usluge, davatelj javne usluge će korisniku usluge obračunati cijenu minimalne javne usluge retroaktivno za razdoblje od godine dana, te jednokratnu ugovornu kaznu u iznosu godišnje cijene obvezne minimalne javne usluge obračunane korisniku usluge iz članka 26. ove Odluke.
8. ako onemogući davatelju javne usluge pristup spremniku na mjestu primopredaje u slučaju kada mjesto primopredaje miješanog komunalnog otpada i biorazgradivog komunalnog otpada nije na javnoj površini, davatelj javne usluge će korisniku usluge obračunati jednokratno ugovornu kaznu u iznosu godišnje cijene obvezne minimalne javne usluge obračunane korisniku usluge iz članka 26. ove Odluke.
9. ako korisnik koji koristi nekretninu nije preuzeo spremnik od Davatelja javne usluge isti će korisniku usluge obračunati jednokratno ugovornu kaznu u iznosu godišnje cijene obvezne minimalne javne usluge obračunane korisniku usluge iz članka 26. ove Odluke.
10. za sva ostala kršenja obaveza iz članka 7. Odluke davatelj javne usluge će korisniku usluge obračunati jednokratno ugovornu u iznosu godišnje cijene obvezne minimalne javne usluge obračunane korisniku usluge iz članka 26. ove Odluke.
11. Na pitanja ugovorne kazne iz stavka 1. ovoga članka koja nisu uređena Zakonom primjenjuju se odredbe zakona kojim se uređuju obvezni odnosi.
12. Kad više korisnika usluge koristi zajednički spremnik, nastalu obvezu plaćanja ugovorne kazne u slučaju kad se ne utvrdi odgovornost pojedinog korisnika snose svi korisnici usluge koji koriste zajednički spremnik sukladno udjelima u korištenju spremnika.
13. Iznos određene ugovorne kazne iskazuje se na zasebnoj stavci na računu za javnu uslugu.

**Članak 37.**

1. Djelatnici Davatelja usluge utvrđuju da li je korisnik usluge postupio protivno Ugovoru, odnosno je li Korisnik usluge dužnik plaćanja ugovorne kazne.

# NADZOR

**Članak 38.**

1. Nadzor nad provedbom ove Odluke obavlja nadležni upravni odjel Općine Jelsa.
2. Nadzor nad provedbom ove Odluke u dijelu postupanja za koja je propisana ugovorna kazna obavlja Davatelj usluge.
3. Za sankcioniranje prekršaja odlaganja otpada na javnoj površini ili onečišćenja javnih površina nepravilnim postupanjem s otpadom nadležno je komunalno redarstvo Općine Jelsa, a temeljem Odluke o komunalnom redu i drugih akata Općine Jelsa koji uređuju postupanje s nepropisno odloženim otpadom.

# NAČIN PODNOŠENJA PRIGOVORA I POSTUPANJE PO PRIGOVORU GRAĐANA NA NEUGODU UZROKOVANU SUSTAVOM SAKUPLJANJA KOMUNALNOG OTPADA

**Članak 39.**

1. Davatelj usluge je dužan omogućiti korisniku usluge podnošenje pisanog prigovora putem dva kanala i to:
2. u poslovnim prostorijama (prilikom čega mora potrošaču pisanim putem potvrditi primitak pisanog prigovora), te
3. putem pošte, telefaksa ili elektroničke pošte ako je ista prijavljena kao kontakt adresa korisnika usluge.
4. Na sve podnesene prigovore korisnika usluge, Davatelj usluge je dužan u pisanom obliku odgovoriti u roku od 15 dana od dana zaprimljenog prigovora kao i čuvati evidenciju zaprimljenih prigovora godinu dana od dana primitka pisanog prigovora.
5. Davatelj usluge je dužan u poslovnim prostorijama vidljivo istaknuti obavijest o načinu podnošenja pisanog prigovora korisnika usluge.
6. Davatelj usluge je dužan na ispostavljenom računu vidljivo istaknuti obavijest o načinu podnošenja prigovora.
7. Korisnik usluge ukoliko nije zadovoljan odgovorom na pisani prigovor ili ako nije zaprimio odgovor u propisanom roku može podnijeti reklamaciju Povjerenstvu potrošača, a Povjerenstvo potrošača dužno je korisniku usluge odgovoriti na zaprimljenu reklamaciju u roku od 30 dana od dana zaprimanja reklamacije.
8. Povjerenstvo potrošača osniva Davatelj usluge a u njemu se nalaze predstavnici davatelja usluge i udruge potrošača.
9. Ukoliko korisnik usluge ne uspije riješiti svoj problem s davateljem usluge putem pisanog prigovora i reklamacije, tada može podnijeti prijavu tržišnoj inspekciji Državnog inspektorata:
10. putem mrežne stranice Državnog inspektorata https://dirh.gov.hr/podnosenje-prijava/83
11. putem Centralnog informacijskog sustava zaštite potrošača (CISZP) - http://prijava.mingo.hr/CD/prijava.jsp te
12. osobno ili poštom na adresu Šubićeva 29, 10 000 Zagreb.

# OPĆI UVJETI UGOVORA S KORISNICIMA

**Članak 40.**

1. Opći uvjeti ugovora s korisnicima usluge sadržani su u Prilogu ove Odluke i čine njen

sastavni dio.

# PRIJELAZNE I ZAVRŠNE ODREDBE

**Članak 41.**

1. Ukoliko Korisniku usluge kategorije kućanstvo Davatelj usluge nije omogućio odlaganje biootpada u zasebni spremnik na njegovom obračunskom mjestu/mjestu primopredaje, a do ispunjenja navedene obveze davatelja usluge, korisnik usluge ima pravo na umanjenje cijene preuzimanja količine miješanog komunalnog otpada iz članka 30., stavka (3) točke 1.
2. Po osiguranju potrebnih preduvjeta i nabavci spremnika za sakupljanje biootpada, Davatelj usluge će započeti sa podjelom istih.
3. Po osiguranju potrebnih uvjeta i postavljanju podzemnih ili polupodzemnih spremnika, Davatelj usluge će omogućiti korisnicima usluge korištenje istih.

**Članak 42.**

1. Do potpisivanja sporazuma Fonda za zaštitu okoliša i energetsku učinkovitost i davatelja usluge o financiranju troškova usluge prikupljanja reciklabilnog otpada koji se sastoji pretežito od otpadne ambalaže, Davatelj usluge navedene troškove uključiti će u cijenu za preuzimanje količine otpada od korisnika usluge.

**Članak 43.**

1. Na dan stupanja na snagu ove Odluke prestaje važiti Odluka o načinu pružanja javne usluge prikupljanja miješanog komunalnog otpada i biorazgradivog komunalnog otpada („Službeni glasnik“ Općine Jelsa br. 1/18)

**Članak 44.**

1. Ova Odluka stupa na snagu osmog dana od dana objave u „Službenom glasniku“ Općine Jelsa.

# DODATAK – OPĆI UVJETI UGOVORA

**OPĆI UVJETI UGOVORA O KORIŠTENJU JAVNE USLUGE**

**SAKUPLJANJA KOMUNALNOG OTPADA NA PODRUČJU OPĆINE JELSA**

**I. OPĆE ODREDBE**

**Članak 1.**

1. Definicije i pojmovi u ovim Općim uvjetima odgovaraju definicijama i pojmovima korištenim u Odluci o načinu pružanja javne usluge sakupljanja komunalnog otpada (u daljnjem tekstu: Odluka)

**Članak 2.**

1. Ovim Općim uvjetima uređuju se međusobni odnosi između davatelja javne usluge i korisnika javne usluge koji su ugovorne strane Ugovora o korištenju javne usluge sakupljanja komunalnog otpada ( u daljnjem tekstu: Ugovor) na području Općine Jelsa.
2. Korisnik usluge je upoznat sa sadržajem ovih Općih uvjeta i pristaje na njihovu primjenu.

**II. UGOVOR O KORIŠTENJU JAVNE USLUGE**

**Članak 3.**

1. Ugovor o korištenju javne usluge smatra se sklopljenim:
   1. kad korisnik usluge dostavi davatelju usluge Izjavu o načinu korištenja javne usluge
   2. prilikom prvog evidentiranog korištenja javne usluge ili zaprimanja na korištenje spremnika za primopredaju miješanog komunalnog otpada, u slučaju kada korisnik usluge ne dostavi davatelju usluge Izjavu.
2. Izjava o načinu korištenja javne usluge je obrazac kojim se korisnik usluge i Davatelj usluge usuglašavaju o bitnim sastojcima ugovora.
3. Dijelove ugovora čine: Opći uvjeti Ugovora, ova Odluka, Izjava o načinu korištenja javne usluge i Cjenik javne usluge.
4. Davatelj usluge je dužan omogućiti korisniku usluge uvid u akte iz stavka 2. ovog članka prije sklapanja Ugovora te prije svake izmjene i/ili dopune Ugovora te na zahtjev korisnika usluge.
5. Općina Jelsa i Davatelj usluge su dužni putem sredstava javnog informiranja, mrežne stranice, dostavom pisane obavijesti i/ili na drugi za korisnika prihvatljiv način, osigurati da korisnik usluge, prije sklapanja Ugovora i/ili izmjene, odnosno, dopune Ugovora, bude upoznat s propisanim odredbama koje uređuju sustav sakupljanja komunalnog otpada, Ugovorom, pravima i obvezama.
6. Davatelj usluge je dužan na svojoj mrežnoj stranici imati poveznice na mrežne stranice »Narodnih novina« na kojima je objavljen Zakon, digitalnu presliku Odluke, digitalnu presliku cjenika sa svim pripadajućim dodacima i prilozima, kao i obavijest o načinu podnošenja prigovora.
7. Zaključenjem ugovora o korištenju javne usluge korisnik usluga u svemu prihvaća ove Opće uvjete.

**Članak 4.**

1. Nekretnina koja se trajno ne koristi je nekretnina koja se u razdoblju od najmanje 12 mjeseci ne koristi za stanovanje ili nije pogodna za stanovanje, boravak ili obavljanje djelatnosti, odnosno nije useljiva.
2. Trajno nekorištenje nekretnine utvrđuje se na temelju očitovanja vlasnika nekretnine, a dokazuje se temeljem podataka očitanja mjernih uređaja za potrošnju električne energije ili plina ili pitke vode ili na drugi odgovarajući način uključujući očevid lokacije.
3. Trajno nekorištenje nekretnine smatra se ako je potrošnja struje manja od 6 kwh godišnje i potrošnja vode do 2 kubika godišnje.
4. U slučaju kada Korisnik usluge nije u mogućnosti dostaviti dokaz o nekorištenju nekretnine, dužan je plaćati javnu uslugu a za svo vrijeme u kojem nije plaćao istu, obračunati će mu se cijena obvezne minimalne javne usluge.
5. Prilikom podnošenja očitovanja za odjavom korištenja javne usluge korisnik je dužan davatelju javne usluge vratiti zadužene spremnike za odlaganje otpada, podmiriti sve račune do datuma podnošenja zahtjeva te dostaviti početna stanja mjernih uređaja za potrošnju električne energije, plina, pitke vode i sl.
6. Davatelj javne usluge dužan je izdati pisano odobrenje o odjavi korištenja javne usluge. Korisnik javne usluge dužan je svakih 6 mjeseci od dana izdanog pisanog odobrenja o odjavi korištenja javne usluge dostaviti davatelju javne usluge nove podatke o očitovanju (kartica utroška) mjernih uređaja za potrošnju (električne energije, plina, pitke vode i sl.) iz kojih mora biti razvidno da na iskazanim vrijednostima mjernih uređaja nije bilo potrošnje u prethodnom razdoblju.
7. U slučaju da ne dostavi podatke iz prethodnog stavka Davatelj usluge će izvrštiti će izvršiti retroaktivno zaduženje od dana izdavanja pisanog odobrenja te obračunati ugovornu kaznu.
8. Korisnici javnih usluga nekretnina na kojima ne postoje mjerni uređaji za potrošnju

(električne energije, plina, pitke vode i sl.) također mogu podnijeti zahtjev za odjavu korištenja javne usluge na nekretnini koja se trajno ne koristi, a Davatelj usluge će povremeno obavljati uvid na predmetnoj nekretnini kako bi utvrdio stvarno stanje na terenu.

1. Davatelj usluge ima pravo provjeriti koristi li korisnik usluge nekretninu za koju je podnio zahtjev za odjavom korištenja javne usluge na nekretnini koja se trajno ne koristi.

**Članak 5.**

1. Korisnik usluge može otkazati ugovor odnosno korištenje javne usluge isključivo zbog prestanka vlasništva nad nekretninom, prestanka korištenja nekretnine (kad nije u njegovom vlasništvu) ili trajnog prestanka korištenja nekretnine, pisanim putem, podnošenjem zahtjeva za odjavom korištenja usluge, uz dostavu dokaza o promjeni prebivališta, odjavi korištenja el. energije ili priključka vode.
2. Prilikom otkaza ugovora odnosno korištenja javne usluge svi dospjeli računi moraju biti plaćeni i tek tada se može brisati iz evidencije korisnika usluge.
3. Davatelj usluge ima pravo izvršiti provjeru navoda u zahtjevu za odjavom korištenja usluge.
4. Odmah po dostavi zahtjeva za odjavu korištenja usluge korisnik usluge dužan je davatelju javne usluge vratiti ili omogućiti povrat ispravnih spremnika za odlaganje otpada ili kartice za otvaranje polupodzemni i podzemnih spremnika koji su mu dani na uporabu. U protivnom Davatelj usluge ima pravo potraživati naknadu cijene novog spremnika.

**Članak 6.**

1. Svaka promjena koja se prijavljuje prihvaća se od početka idućeg mjeseca nakon datuma prijave, te je isključena mogućnost retroaktivnog učinka prijavljene promjene.
2. Korisnik usluge dužan je obavijestiti davatelja javne usluge o svakoj promjeni podataka iz Izjave u roku od 15 dana od dana kad je nastupila promjena, a promjena prijavljene promjene se primjenjuje od prvog dana sljedećeg obračunskog razdoblja.
3. Svaku prijavljenu promjenu (promjena nositelja prava vlasništva ili korištenja nekretnine, prestanak korištenja nekretnine i sve druge prijavljene promjene) Davatelj usluge ima pravo provjeriti, a prijavljenu promjenu Davatelj usluge prihvatit će od prvog dana sljedećeg obračunskog razdoblja te ne postoji mogućnost retroaktivnog učinka prijavljene promjene. Prilikom promjene svi dospjeli računi moraju biti plaćeni.
4. Prilikom konačnog prestanka korištenja javne usluge (promjena nositelja prava vlasništva nekretnine, prestanak postojanja građevine i sl.), dosadašnji korisnik usluge je dužan platiti sve do tada zaprimljene račune, vratiti zadužene spremnike za otpad i tek tada se može brisati iz evidencije davatelja javne usluge o preuzetom komunalnom otpadu.

**Članak 7.**

1. Promjena u zaduženju za korisnike nastupa s početkom idućeg obračunskog razdoblja, koje slijedi iza mjeseca u kojem je zaprimljen zahtjev za promjenu s popratnom dokumentacijom.

**III. UVJETI ISPORUKE I KORIŠTENJA JAVNE USLUGE**

**Članak 8.**

1. Spremnici za odlaganje komunalnog otpada moraju se nalaziti na obračunskom mjestu, kod korisnika usluge (ograđeno dvorište, ulaz u zgradu i dr.) odnosno na mjestima gdje je onemogućen pristup trećim osobama.
2. Iznimno, spremnici koje zajednički koriste korisnici u višestambenim zgradama, mogu biti smješteni i na javnoj površini uz uvjet da se osigura mogućnost odlaganja otpada samo korisnicima usluge te uz prethodnu suglasnost nadležnog tijela Općine Jelsa.

**Članak 9.**

1. Kada je zbog tehničkih uvjeta vozilu davatelja javne usluge onemogućen pristup do nekretnine korisnika usluge, a korisniku usluge je na uporabu dodijeljen spremnik za komunalni otpad, korisnik usluge dužan je spremnik na dan odvoza, prema rasporedu, iznijeti na prvu dostupnu javnu površinu kojoj vozilo davatelja javne usluge može pristupiti.
2. Spremnici koji nisu postavljeni sukladno odredbama ovoga članka, neće biti ispražnjeni.

**Članak 10.**

1. Kada Davatelj usluga ne može vozilom pristupiti nekretninama većeg broja korisnika na određenom području zbog ograničenja lokacije ili drugih tehničkih uvjeta ili kada je to Davatelj usluge odlučio zbog neracionalnog povećanja troškova ili nekih drugih okolnosti ili se nekretnina korisnika nalazi na većoj udaljenosti od javne površine kojoj vozilo davatelja javne usluge može pristupiti (nepristupačna područja), Davatelj usluge može, korisnicima usluge staviti na raspolaganje odgovarajući zajednički spremnik te ugovoriti zajedničko korištenje spremnika kojeg će se postaviti na prvu dostupnu javnu površinu kojoj vozilo davatelja javne usluge može pristupiti.

**Članak 11.**

1. Sav odloženi komunalni otpad mora se nalaziti u spremniku, a poklopac spremnika mora biti potpuno zatvoren.
2. Zabranjeno je pretrpavati i dodatno sabijati otpad u spremniku. Otpad mora biti odložen u spremnik na način da prilikom pražnjenja isti u cijelosti gravitacijski ispadne iz spremnika.
3. Otpad odložen izvan spremnika neće se preuzeti.

**Članak 12.**

1. Korisnici usluge dužni su spremnike redovito održavati u ispravnom i funkcionalnom stanju, postupati s njima na način koji ne dovodi do njihovog oštećivanja te skrbiti da ti spremnici ne budu oštećeni od strane trećih osoba.
2. U slučaju oštećenja spremnika trošak nabave novog snosit će korisnici usluge.
3. U slučaju otuđenja dodijeljenog spremnika, korisniku usluge osigurava se bez naknade novi spremnik ukoliko korisnik usluge dostavi policijski zapisnik o prijavljenoj krađi. U protivnom korisnik usluge dužan je namiriti davatelju usluge cijenu novog spremnika.

**Članak 13.**

1. Davatelj usluge dužan je pažljivo rukovati posudama za odlaganje otpada, tako da se iste ne oštećuju, a odloženi otpad ne rasipa i onečišćava okolinu. Svako onečišćivanje i oštećenje prouzrokovano skupljanjem i odvozom otpada Davatelj usluge je dužan odmah otkloniti.
2. Davatelj usluga je dužan prilikom obavljanja usluge paziti da ne ošteti ograde i pročelja zgrada.
3. Nakon pražnjenja posuda za odlaganje otpada Davatelj usluge dužan ih je vratiti na mjesto na kojem su bile i zatvoriti poklopac.
4. U slučaju da je oštećenje posude za odlaganje otpada uzrokovao Davatelj usluge trošak nabave nove snosit će Davatelj usluge.

**Članak 14.**

1. Kada korisnik zahtjeva promjenu volumena spremnika, okvirni rok za dostavu spremnika je 30 (trideset) dana od dana zaprimanja zahtjeva.

**Članak 15.**

1. Korisnici usluge dužni su spremnike za komunalni otpad na dan odvoza, prema rasporedu, iznijeti na prvu dostupnu javnu površinu , na način da ne ometaju javni promet na kolniku ili pješačkoj stazi.

**Članak 16.**

1. Cijena javne usluge utvrđuje se Cjenikom javne usluge kojeg donosi i mijenja Davatelj usluge sukladno zakonu i propisima donesenim na temelju zakona.
2. Korisnik usluge je dužan plaćati cijenu javne usluge utvrđenu Cjenikom javne usluge.

**IV. NAČIN PLAĆANJA JAVNE USLUGE**

**Članak 17.**

1. Cijenu javne usluge korisnici usluge plaćaju na temelju računa koji im Davatelj usluge ispostavlja.
2. Davatelj usluge omogućava korisniku usluge provjeru ispravnosti zaračunatog iznosa u odnosu na pruženu uslugu.

**Članak 18.**

1. Računi se dostavljaju korisniku na obračunsko mjesto, a na izričit zahtjev korisnika, na adresu koju on odredi unutar RH.
2. Na zahtjev korisnika Davatelj usluge će dostaviti račun putem e-maila.
3. Korisnici su dužni ispostavljeni račun podmiriti do roka utvrđenog na računu.

**V. ZAVRŠNE ODREDBE**

**Članak 19.**

1. Ovi Opći uvjeti mijenjaju se na način koji je određen za njihovo donošenje.
2. Ovi Opći uvjeti objavit će se u Službenom glasniku Općine Jelsa te na mrežnim stranicama davatelja usluge društva JELKOM d.o.o.